Zapisnik s 2. sjednice Vijeća učenika

održane 6. veljače 2023.

**Nazočni:**

1. Nina Klarić, predstavnica 1. razreda

2. Arian Flegar, predstavnik 2. razreda

3. Asja Mujić, predstavnica 3. razreda

4. Ariana Bilić, predstavnica 4. razreda

5. Rianna Mikolj, predstavnica 5.a razreda

6. Petra Klapčić, predstavnica 5.b razreda

7. Sofija Močinić, predsjednica 7. razreda (umjesto Vite Maglica)

8. Paola Maras, predstavnica 8. a razreda

9. Ivana Stojšić, predstavnica 8. b razreda

**Nazočni online:**

1. Laura Mrak, predstavnica KRO 1.i 2.r. PŠ Pićan

2. Noemi Vretenar, predstavnica KRO 3. i 4.r. PŠ Pićan

3. Nicole Benazić, predstavnica KRO 1. i 3.r. PŠ Sv. Katarina

4. David Starčić, predstavnik KRO 2. i 4.r. PŠ Sv. Katarina

Marina Rade, stručna suradnica-školska knjižničarka

**Dnevni red Sjednice:**

**1. Usvajanje Kućnog reda škole**

**Ad. 1.)** Učenicima su na sjednici predstavljene sve izmjene i dopune Kućnog reda škole s naglaskom na pravilima ponašanja za vrijeme boravka u školi, pravima i obvezama učenika, međusobnim odnosima učenika, ponašanju tijekom nastave i školskih odmora, ulogama i obvezama redara, ponašanju u školskom autobusu i izvan škole tijekom terenske nastave i ekskurzija, odnosima prema školskoj imovini, pravilima sigurnosti i zaštite od socijalno neprihvatljivih oblika ponašanja, diskriminacije, neprijateljstva i nasilja, postupanju odgojno obrazovnih djelatnika u poduzimanju mjera zaštite prava učenika te mjerama u slučaju kršenja kućnog reda.

Učenice, predstavnice 8. a i 8. b razreda, imale su primjedbu na članak 30. Kućnog reda kojim se zabranjuje korištenje mobitela i sličnih uređaja tijekom čitavog boravka u Školi, tj. od dolaska u Školu do odlaska iz Škole, osim u slučajevima kada za to imaju dozvolu učitelja i ako se koristi za potrebe nastave. U slučaju da učenik postupi suprotno tome, isti će im biti oduzeti, pohranjeni u tajništvo i vraćeni roditeljima. Izrazile su svoje mišljenje rekavši kako bi im trebalo i dalje biti omogućeno korištenje mobitela za vrijeme školskih odmora. Prokomentirala sam njihovu primjedbu istaknuvši kako je jedan od glavnih razloga zabrane korištenja mobitela bila namjera da se tijekom odmora učenici mogu više posvetiti pripremi za nastavne sadržaje koji slijede te provoditi kvalitetnije slobodno vrijeme družeći se i baveći drugim sadržajima, poput igranja društvenim igrama, ponavljanjem nastavnog gradiva i realizacijom aktivnost i projekata predviđenih školskim kurikulom.

Predstavnice 6.b i 7. razreda prokomentirale su trajanje 7. sata nastave s ciljem da istaknu kako im je vrijeme od kada završi sat, u 14.00 sati, do 14.05 kada kreće školski autobus, prekratko za spremanje školskog pribora i preobuvanje. Rekla sam im da će njihov komentar biti uzet u obzir i razmotren prilikom sljedeće sjednice Učiteljskog vijeća.

Kućni red je jednoglasno usvojen.

**Zapisničarka:**

**Marina Rade**